
# Рөстәм Миңнеханов Үзәк хәрби округ гаскәрләре белән идарә итүче Владимир Чиркин белән очрашты

*07.02.2012*Бүген Татарстан Республикасы Президенты Рөстәм Миңнеханов Үзәк хәрби округ гаскәрләре белән идарә итүче, генерал-полковник Владимир Чиркин белән очрашты.


ТР Президенты белән очрашу Казан Кремлендә узды. Анда Татарстан ягыннан ТР Премьер-министрының беренче урынбасары Равил Моратов, Татарстан Республикасы хәрби комиссары Сергей Погодин һ.б. катнашты.


Яклар чакырылыш яшендәге егетләрне Кораллы көчләр сафларында хезмәт итүгә әзерләү һәм хәрби реформа мәсьәләләре буенча фикер алышты.

*ТР Президенты матбугат хезмәте*
Рөстәм Миңнеханов Үзәк хәрби округ гаскәрләре белән идарә итүче Владимир Чиркин белән очрашты